ಚಿನ್ನಿಬಾಂಬ್‍ಗೆ ಲವ್ ಲೆಟರ್ ಕಳುಹಿಸುವುದಕ್ಕೆ ಹೇಳಿ ಬಿಗ್‍ಬಾಸ್

ಬಿಗ್‍ಬಾಸ್ ಮನೆಯಲ್ಲಿ ತನ್ನದೇ ಆದ ತುಂಟತನ ಹಾಗೂ ಚೇಷ್ಟೆ ಮೂಲಕ ನಟಿ ಶುಭಾ ಪೂಂಜಾ ಎಲ್ಲರ ಮನಗೆಲ್ಲುತ್ತಿದ್ದಾರೆ. ಪ್ರತಿಯೊಂದು ವಿಚಾರದಲ್ಲಿಯೂ ತರ್ಲೆ ಮಾಡುವ ಮಾಡುವ ಶುಭಾ ಪೂಂಜಾ ಬಾಯ್ ಫ್ರೆಂಡ್ ವಿಚಾರ ಬಂದಾಗ ಮಾತ್ರ ಫುಲ್ ಸೀರಿಯಸ್ ಹಾಗೂ ಪೊಸೆಸಿವ್ ಆಗಿ ಬಿಡುತ್ತಾರೆ.

ಬಿಗ್‍ಬಾಸ್ ಮನೆಯಿಂದ ಹೋದ ಬಳಿಕ ಮದುವೆಯಾಗುವುದಾಗಿ ಹೇಳಿರುವ ಶುಭಾ ಪೂಂಜಾ, ಬಿಗ್‍ಬಾಸ್ ಮನೆಯಲ್ಲಿ ತಮ್ಮ ಬಾಯ್ ಫ್ರೆಂಡ್ ಸುಮಂತ್‍ರನ್ನು ಬಹಳ ಮಿಸ್ ಮಾಡಿಕೊಳ್ಳುತ್ತಿದ್ದಾರೆ. ಪ್ರೀತಿಯಿಂದ ಸುಮಂತ್‍ರನ್ನು ಚಿನ್ನಿಬಾಂಬ್ ಎಂದು ಕರೆಯುವ ಶುಭಾ, ಅವರಿಗೆ ನನಗೊಂದು ಲವ್ ಲೆಟರ್ ಆದರೂ ಕಳುಹಿಸಿಕೊಡಲು ಹೇಳಿ ಬಿಗ್‍ಬಾಸ್ ಎಂದು ಕ್ಯಾಮೆರಾ ಮುಂದೆ ನಿಂತು ಮನವಿ ಮಾಡಿಕೊಂಡಿದ್ದಾರೆ.

ನಿನ್ನೆ ಶುಭಾ, ಟಿಶ್ಯು ಪೇಪರ್ ಮೇಲೆ ತಮ್ಮ ಪ್ರಿಯಕರನಿಗೆ ಸಂದೇಶವೊಂದನ್ನು ಬರೆದಿದ್ದು, ಅದನ್ನು ಕ್ಯಾಮೆರಾ ಮುಂದೆ ನಿಂತು ಓದಿದ್ದಾರೆ. ನನ್ನ ಪ್ರೀತಿಯ ಚಿನ್ನಿ ಬಾಂಬ್ ನಿನ್ನನ್ನು ಬಹಳ ಮಿಸ್ ಮಾಡಿಕೊಳ್ಳುತ್ತಿದ್ದೇನೆ. ಬೇಗ ಬಾ, ಶುಭಾ ಎಂದು ಹೇಳಿದ್ದಾರೆ. ಬಳಿಕ, ತುಂಬಾ ಮಿಸ್ ಮಾಡಿಕೊಳ್ಳುತ್ತಿದ್ದೇನೆ ಚಿನ್ನಿಬಾಂಬ್, ಅವನನ್ನು ಬೇಗ ಇಲ್ಲಿ ಬಂದು ನನ್ನನ್ನು ನೋಡಲು ಹೇಳಿ, ಇಲ್ಲ ಅಂದ್ರೆ ನನಗೊಂದು ಲವ್ ಲೆಟರ್ ಆದರೂ ಕಳುಹಿಸುವುದಕ್ಕೆ ಹೇಳಿ, ಏನೋ ಒಂದು ಮಾಡುವುದಕ್ಕೆ ಹೇಳಿ ಬಿಗ್‍ಬಾಸ್ ಎಂದು ಕೇಳಿಕೊಂಡಿದ್ದಾರೆ.

ಇತ್ತೀಚೆಗಷ್ಟೇ ದೊಡ್ಮನೆ ಸದಸ್ಯರ ಮುಂದೆ, ಶುಭಾ ಪೂಂಜಾ ತಮ್ಮ ಪ್ರೀತಿ ಬಗ್ಗೆ ಮಾತನಾಡಿದ್ದರು. ಈ ವೇಳೆ ಪ್ರಪೋಸ್ ಮಾಡಿದ್ದು, ನಾನು ಅಲ್ಲ, ಅವನು ಅಲ್ಲ. ಬದಲಿಗೆ ನನ್ನ ತಾಯಿ ಎಂದು ಹೇಳುವ ಮೂಲಕ ಲವ್ ಸ್ಟೋರಿಯನ್ನು ರಿವೀಲ್ ಮಾಡಿದ್ದರು.